கேள்வி: நெல் துங்ரோ - அறிகுறிகள் என்பது என்ன?
பதில்: தாக்கப்பட்ட இலைகள் முதலில் மஞ்சளாகவும் பின்பு ஆரஞ்சு கலந்த மஞ்சள் அல்லது துரு போன்ற பழுப்பு கலந்த மஞ்சள் நிறமாகக் காணப்படும். செடிகளின் வளர்ச்சி குன்றி நுனி இலைகள் வெளிப்பக்கமாக சுருண்டு காணப்படும். குருத்து இலைகளில் தேமல் போன்ற வெளிறிய திட்டுகள் தென்படும். மேலும் இது நெற்பயிரின் அனைத்து வளர்ச்சி நிலைகளையும் தாக்கக் கூடியதாகும்.
கேள்வி: நெல் துங்ரோ - பரவும் விதம் பற்றி விளக்கவும்.
பதில்: பச்சைத் தத்துப் பூச்சிகள் (நெஃபோடெட்டிக்ஸ் வைரசென்ஸ்) நெற்பயிரின் இலைகளின் சாறினை உறிஞ்சும் போது அவற்றின் குழலுக்குள் உள்ள நச்சுயிரி செடியினுள் செலுத்தப்பட்டு இந்நோய் ஏற்படும். நெற்பயிரில் பூச்சி நோய் மேலாண்மை - முனைவர். மு. தேவநாதன் - நெல் ஆராய்ச்சி நிலையம் - திரூர் நெற்பயிர் துங்ரோ உருளை வடிவ நச்சுயிரானது 100-300 மிமீ நீளமும், 30-35 மிமீ அகலமும் கொண்டது. இந்த நச்சுயிரியானது இரு உட்கரு அமிலமாக 8.3 கிலோ பைட்ஸ் (8.3 kb) அளவு கொண்டது. நெற்பயிர் துங்ரோ கோள வடிவ நச்சுயிரி சீரான வடிவமுடையது. அதன் குறுக்களவு 30 நானோ மீட்டர் ஆகும். இந்த நச்சுயிரி பலகற்றை ஒரு புரியிழையுடைய உட்கரு அமிலமாக 12 கிலோ பைட்ஸ் அளவைக் கொண்டுள்ளது.